ગુજરાત સરકાર દ્વારા તા.૧ થી તા.૩૧ મે-૨૦૧૮ સુધી સુજલામ સુફલામ જળ અભિયાન યોજવામાં આવ્‍યું છે. રાજયભરમાં મોટાપાયે હાથ ધરવામાં આવેલા જળયજ્ઞમાં સ્‍વૈચ્છિક સંસ્‍થાઓ, ઉદ્યોગગૃહો, ધાર્મિક સંસ્‍થાઓ, રાજય સરકારના જાહેર સાહસો તેમજ વ્‍યક્તિગત દાતાશ્રીઓ જોડાયા છે. રાજયની સાથોસાથ અમરેલી જિલ્‍લામાં જળયજ્ઞનો પ્રારંભ થયો છે. સ્‍વૈચ્છિક સંસ્‍થાઓ, ઉદ્યોગગૃહો, ધાર્મિક સંસ્‍થાઓ તેમજ વ્‍યક્તિગત દાતાશ્રીઓના સહયોગથી જળસંચયના અનેકવિધ કામો કરવામાં આવી રહ્યા છે, તેમનો આ ઉમદાસેવા કાર્ય માટેનો સહયોગ પ્રેરણાદાયી છે. જિલ્લામાં તળાવ ઉંડા કરવા, તળાવની આજુબાજુ સફાઇ કરવી, હયાત ચેકડેમ-તલાવડીઓ, જળાશયોને ઉંડા ઉતારવા તેમજ નદીઓને પુનઃજીવિત કરવા સહિતના કામો કરવામાં આવી રહ્યા છે.Read More